text: Маските задължителни в пограничните с Турция райони – koMEDIA.bg
  Начало OFFNews Маските задължителни в пограничните с Турция райони
  "Не влизайте без маски", "Задължително слагайте маски", "Спазвайте социална дистанция". Тези и подобни предупредителни надписи ще бъдат разлепени на различни места в пограничния град Одрин, както и около местата, които масово се посещават от български туристи след вдигане на карантината от страна на българските власти за идващите от Турция, предаде БТА.
  Мерките се предприемат на фона на критичното нарастване в последно време на болните и на починалите от COVID-19. По данни, огласени снощи от турския министър на здравеопазването, през последното денонощие (към 9 септември) са били регистрирани нови 1673 случая на заразени и 55 починали, с което общият брой на починалите е достигнал 6873 души, а на заразените – 284 943 души.
  В три окръга – Мардин, Чорлу и Сивас, в които са регистрирани най-много случаи на коронавируса, отново бе въведен полицейски час за гражданите на възраст над 65 години и за хронично болните.